

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/24-10/1

URBROJ: 238-10-02/24-35

Ivanić-Grad, 25. listopada 2024.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o davanju suglasnosti** **trgovačkom društvu IVAKOP d.o.o. za komunalne djelatnosti za pokretanje postupka javne nabave za nabavu građevinskih radova na projektu sanacije odlagališta otpada Tarno – ETAPA 1 – FAZA III, te za pokretanje postupka jednostavne nabave za nabavu usluge stručnog nadzora građevinskih radova, projektantskog nadzora, koordinatora zaštite na radu na projektu sanacije odlagališta otpada Tarno – ETAPA 1 – FAZA III, na lokaciji k.č.br. 9/1, k.o. Lepšić, Ivanić-Grad**

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o davanju suglasnosti trgovačkom društvu IVAKOP d.o.o. za komunalne djelatnosti za pokretanje postupka javne nabave za nabavu građevinskih radova na projektu sanacije odlagališta otpada Tarno – ETAPA 1 – FAZA III, te za pokretanje postupka jednostavne nabave za nabavu usluge stručnog nadzora građevinskih radova, projektantskog nadzora, koordinatora zaštite na radu na projektu sanacije odlagališta otpada Tarno – ETAPA 1 – FAZA III,**

**na lokaciji k.č.br. 9/1, k.o. Lepšić, Ivanić-Grad**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Sanja Radošević, direktorica trgovačkog društva IVAKOP d.o.o.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_\_ 2024. godine donijelo je sljedeću

**O D L U K U**

**o davanju suglasnosti trgovačkom društvu IVAKOP d.o.o. za komunalne djelatnosti za pokretanje postupka javne nabave za nabav****u građevinskih radova na projektu sanacije odlagališta otpada Tarno – ETAPA 1 – FAZA III,** **te za pokretanje postupka jednostavne nabave za nabavu usluge stručnog nadzora građevinskih radova, projektantskog nadzora, koordinatora zaštite na radu na projektu sanacije odlagališta otpada Tarno – ETAPA 1 – FAZA III,**

**na lokaciji k.č.br. 9/1, k.o. Lepšić, Ivanić-Grad**

Članak 1.

Daje se suglasnost trgovačkom društvu IVAKOP d.o.o. za komunalne djelatnosti, Ivanić-Grad, Savska ulica 50, OIB: 34845090946, koje zastupa direktorica Sanja Radošević:

- za pokretanje postupka javne nabave, predmet koje je nabava građevinskih radova na projektu sanacije odlagališta otpada Tarno – ETAPA 1 – FAZA III, na lokaciji k.č.br. 9/1, k.o. Lepšić, Ivanić-Grad,

- za pokretanje postupka jednostavne nabave, predmet koje je nabava usluge stručnog nadzora građevinskih radova, projektantskog nadzora, koordinatora zaštite na radu na projektu sanacije odlagališta otpada Tarno – ETAPA 1 – FAZA III, na lokaciji k.č.br. 9/1, k.o. Lepšić, Ivanić-Grad.

Članak 2.

Procijenjena vrijednost javne nabave iz članka 1. ove Odluke iznosi 478.550,00 EUR bez poreza na dodanu vrijednost.

Postupak javne nabave provest će se sukladno Zakonu o javnoj nabavi te natječajnoj dokumentaciji objavljenoj putem sustava Elektroničkog oglasnika javne nabave Republike Hrvatske.

Članak 3.

Procijenjena vrijednost jednostavne nabave iz članka 1. ove Odluke iznosi 20.000,00 EUR bez poreza na dodanu vrijednost.

Postupak jednostavne nabave provest će se sukladno Pravilniku o jednostavnoj nabavi roba, radova i usluga trgovačkog društva IVAKOP d.o.o. za komunalne djelatnosti.

Članak 4.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2024. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju suglasnosti trgovačkom društvu IVAKOP d.o.o. za komunalne djelatnosti za pokretanje postupka javne nabave za nabavu građevinskih radova na projektu sanacije odlagališta otpada Tarno – ETAPA 1 – FAZA III, te za pokretanje postupka jednostavne nabave za nabavu usluge stručnog nadzora građevinskih radova, projektantskog nadzora, koordinatora zaštite na radu na projektu sanacije odlagališta otpada Tarno – ETAPA 1 – FAZA III, na lokaciji k.č.br. 9/1, k.o. Lepšić, Ivanić-Grad |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Radi osiguranja dovoljnog kapaciteta za daljnje odlaganje otpada na lokaciji odlagališta otpada Tarno, potrebno je bilo izraditi projektno - tehničku dokumentaciju za nadvišenje odlagališta na plohama 1 - 4 te izvedbu aktivnog sustava otplinjavanja otpada odloženog na odlagalište. Nadvišenje je potrebno izvesti na način koji omogućuje maksimalno moguće povećanje kapaciteta odlagališta na postojećem temeljnom brtvenom sustavu, uz poštivanje temeljnih zahtjeva za građevinu i pozitivnih propisa Republike Hrvatske.

Predmetnom izgradnjom Faze III kapacitet odlagališta će se povećati za oko 15.000 m3, odnosno s postojećih 179.000 m3 na novih 194.000 m3.

Sve navedeno predstavlja prijelazno rješenje do izgradnje budućeg Centra za gospodarenje otpadom (lokacija Resnik u Gradu Zagrebu), što je predviđeno Planom gospodarenja otpadom Republike Hrvatske u razdoblju 2023. – 2028.

Procijenjena vrijednost javne nabave je sastavni dio Idejnog rješenja.

***Popunjenost ploha***:

Ploha 1-4…………………….104.000 m3 (zatvorene plohe)

Ploha 5………………….….....36.000 m3 (otvorena ploha)

Ploha 6………………….…….25.000 m3 (otvorena ploha)

Ukupno………………….…..165.000 m3 (ukupni kapacitet odlagališta)

Nadvišenje Ploha 5-6……….14.000 m3 (aktivne plohe na kojima se deponira otpad)

Postojeća popunjenost…….179.000 m3

Nadvišenje ploha 1-4…...…..15.000 m3 (ovaj projekt)

Novi kapacitet………………194.000 m3 (nakon provedenog nadvišenja)

Plohe 1 – 4 su popunjene i na njima je do sada odloženo 130.000 tona ili 104.000 m3 otpada. Projekt izgradnje plohe 6 na odlagalištu je započeo i završio tijekom 2017. godine. Izgradnjom plohe 6 dobili smo dodatnih 25.000 m3 prostora za odlaganje, tj. za cca 20.000 tona otpada te je izgrađena Ploha 6 u eksploataciji od 01.01.2018.

Sanacija odlagališta nastavlja se tijekom 2022. godine projektom nadvišenja odlagališta na plohama 5 i 6 zbog popunjenosti plohe 5 na kojoj je deponirano 36.000 m3 otpada i plohe 6 sa 25.000 m3. Namjena zahvata je povećanje kapaciteta odlagališta za cca 14.000 m3, što čini oko 7% od ukupnog kapaciteta odlagališta (oko 165.000 m3 otpada). Povećanje kapaciteta osigurano je izvedbom nadvišenja ugrađenog otpada za cca +5,0 m, na dijelu odlagališta (na plohama 5 i 6), u odnosu na važeću Lokacijsku dozvolu. Za navedeno je ishođena pravomoćna građevinska dozvola te nakon nje i nova Dozvola za gospodarenje otpadom od 09.06.2023. (KLASA: UP/I-351-02/23-01/17, URBROJ: 238-18-02/2-23-2).

**Planiranjem nadvišenja saniranih ploha od 1 do 4** na odlagalištu produljio bi se životni vijek odlagališta. Tijekom 2023. godine poduzeti su preliminarni razgovori s FZOEU oko navedenog projekta; FZOEU je suglasan s navedenim projektom te će Gradu Ivanić-Gradu sufinancirati troškove projektne dokumentacije, troškove izgradnje nadvišenja na plohama 1 – 4 i troškove nadzora u iznosu 60% od ukupne vrijednosti projekta. Projekt je krenuo u realizaciju tijekom 2023. godine te je izrađen Glavni projekt nadvišenja ploha 1 – 4 na odlagalištu za izvođenjem radova na rekonstrukciji brtvenog sloja i nadvišenjem odlagališta Tarno na plohama 1 – 4 te se očekuje ishođenje građevinske dozvole tijekom ovog mjeseca.

Predmetnim nadvišenjem ploha 1 – 4 osigurao bi se kapacitet odlagališta za narednih cca 4 godine deponiranja otpada odnosno 15.000,00 m3, a ukupni kapacitet odlagališta bit će oko 194.000,00 m3.

Slijedom navedenog, predlaže se Gradskom vijeću Grada Ivanić-Grada usvajanje ove Odluke.